《古意呈陈汉臣》
宋代·陈亮

郁郁涧底松，离离原上草。春风一吹拂，秀色相映好。

金商行素秋，滋蔓已枯槁。大材终不凋，且向岩壑老。

娟娟孤生竹，托根在别岛。枝干苦不长，风烟莫能扫。

寒暑更代谢，霜雪正倾倒。相期抱幽独，贞坚以为保。

作者简介：陈亮（1143—1194）原名汝能，后改名陈亮，字同甫，号龙川，婺州永康（今属浙江）人。婺州以解头荐，因上《中兴五论》，奏入不报。孝宗淳熙五年，诣阙上书论国事。后曾两次被诬入狱。绍熙四年光宗策进士第一，状元。授签书建康府判官公事，未行而卒，谥号文毅。所作政论气势纵横，词作豪放，有《龙川文集》《龙川词》，宋史有传。